જકાર્તાઃ ઈન્ડોનેશિયાની રાજધાની જકાર્તા અને પાલેમબાગમાં 18મી એશિયન ગેમ્સનું શનિવારે ગેલોરા બંગ કારનો સ્ટેડિયમમાં રંગારંગ કાર્યક્રમો સાથે ઉદ્ધાટન થયું. લગભગ 4000 ઈન્ડોનેશિયાના કલાકારો, લોક-નૃતકો અને ગાયકો તથા ડાન્સરોએ લગભગ 50,000 દર્શકોની ઉપસ્થિતિમાં પોતાના દેશની સંસ્કૃતિથી દુનિયાને અવગત કરાવી. સમારોહ દરમિયાન લગભગ 4000 કલાકારોને ઈન્ડોનેશિયાનું પારંપરિક નૃત્ય પ્રસ્તુત કર્યું.